У болести (Јован Грчић Миленко)
У болести

Надо моја — рашчупани венче!
     Заман певац тебе плести заче;
     У срцу му тајно песма плаче, 
Ка' у гори рањено јеленче.

Срећо моја — саломљена грано!
     Куд се скрило твоје зеленило?
     Гле, и лица мога руменило 
Исто тако губи с' полагано ...

Вило моја — звездо за облаком!
     И ти зар се кријеш од менека?!
     Светла си ми била свагда сека, 
О, па што се сад обвијаш мраком?..

1875.

Напомене 

 Ова песма је објављена у: Јавор, 1875, стр. 515—516.

Извори 

 Јован Грчић Миленко: Целокупна дела, страна 263-264, Библиотека српских писаца, Народна просвета.

Јован Грчић Миленко